Wieliczka
Wieliczka on linn Poolas Väike-Poola vojevoodkonnas, Wieliczka maakonna ja Wieliczka valla halduskeskus. Wieliczka asub Krakówi kesklinnast umbes 12 km kagus. Wieliczkat on ürikutes esimest korda mainitud 12. sajandi algupoolel, linnaõigused sai 1290. aastal. Linnas asub 13. sajandil rajatud Wieliczka soolakaevandus. Wieliczka ja Bochnia kuninglikud soolakaevandused kuuluvad alates 1978. aastast UNESCO maailmapärandi nimistusse.